सभी सदस्य देशों से बनी दो परिषदों का गठन किया गया है। ये परिषदें अपनी-अपनी क्षमता (competence) के अन्दर महासभा के समक्ष प्रस्ताव रखती है। स्थायी परिषद के कार्य हैं- महासभा के निर्णयों का क्रियान्वयन करना; संगठन के कार्यों के संबंध में सिफारिशें करना; अन्य अंगों द्वारा महासभा में रखी गयी रिपोंटों पर विचार करना, और; विवादों के शांतिपूर्ण हल ढूंढने में सदस्य देशों की सहायता पहुंचाना। ओएएस क्षेत्र में या सदस्यों के बीच सैनिक आक्रमण की स्थिति में स्थायी परिषद उस समय तक परामर्श के लिये अस्थायी अंग के रूप में कार्य करती है जब तक कि विदेश मंत्रियों की परामर्श बैठक नहीं बुलाई जाती। अन्तर-अमेरिकी शांतिपूर्ण समाधान समिति स्थायी परिषद की सहायता पहुंचाती है। अन्तर-अमेरिकी एकीकृत विकास परिषद (सीआईडीआई) ओएस की दूसरी परिषद है। इस परिषद का गठन अन्तर-अमेरिकी आर्थिक और सामाजिक परिषद (सीआईईएस) तथा अन्तर-अमेरिकी शिक्षा, विज्ञान और संस्कृति परिषद (सीआईईसीसी) के विलय से हुआ है।